รัฐบาลไทย-ข่าวทำเนียบรัฐบาล-รอง นรม.พล.อ.อ. ประจินฯ เป็นประธานมอบโล่ประกาศเกียรติคุณบุคคลและองค์กรที่มีผลงานยอดเยี่ยม และดีเด่นในการป้องกันและแก้ไขปัญหายาเสพติด ประจำปี 2561
วันศุกร์ที่ 22 มิถุนายน 2561
รอง นรม.พล.อ.อ. ประจินฯ เป็นประธานมอบโล่ประกาศเกียรติคุณบุคคลและองค์กรที่มีผลงานยอดเยี่ยม และดีเด่นในการป้องกันและแก้ไขปัญหายาเสพติด ประจําปี 2561
รอง นรม.พล.อ.อ. ประจินฯ เป็นประธานมอบโล่ประกาศเกียรติคุณบุคคลและองค์กรที่มีผลงานยอดเยี่ยม และดีเด่นในการป้องกันและแก้ไขปัญหายาเสพติด ประจําปี 2561
วันนี้ (22 มิถุนายน 2561) เวลา 09.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีมอบหมายพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีมอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจําปี 2561 พร้อมด้วย นายศิรินทร์ยา สิทธิชัย เลขาการธิการ ป.ป.ส. นายกลินท์ สารสินประธานกรรมการมูลนิธิพล.ต.อ. เภา สารสิน คณะกรรมการป้องกันและปราบปรามยาเสพติด ผู้บริหารจากหน่วยงานที่เกี่ยวข้อง บุคคลและองค์กรทั้งภาครัฐ ภาคเอกชน และภาคประชาชนที่ได้รับรางวัลในครั้งนี้
โอกาสนี้ รองนายกรัฐมนตรี กล่าวชื่นชมผู้ที่ได้รับรางวัลว่า ในนามของรัฐบาลขอขอบคุณทุกภาคส่วนที่ร่วมมือร่วมใจอย่างจริงจัง มุ่งมั่น และเสียสละอุทิศแรงกายแรงใจในการแก้ไขปัญหายาเสพติดอย่างต่อเนื่อง ซึ่งทุกภาคส่วนถือเป็นหัวใจหลักของการดําเนินงานป้องกันและแก้ไขปัญหาดังกล่าวที่จะช่วยบรรเทาความร้ายแรงของมหันตภัยยาเสพติดในสังคมจนหมดสิ้นลง ส่งผลให้บรรลุจุดมุ่งหมายตามที่กําหนดไว้ สามารถตอบสนองนโยบายของรัฐบาลและรองรับความต้องการของประชาชน ซึ่งในวันที่ 26 มิถุนายนของทุกปี ถือเป็น “วันต่อต้านยาเสพติดโลก” ดังนั้น สํานักงานคณะกรรมการป้องกันและปราบปรามยาเสพติด รวมทั้งหน่วยงานที่เกี่ยวข้อง ได้ร่วมกันจัดกิจกรรมรณรงค์ต่อต้านยาเสพติด เพื่อให้นักเรียนและนักศึกษาได้รับรู้ รับทราบถึงอันตรายของยาเสพติด เพื่อร่วมกันขจัดให้หมดสิ้นจากสังคม ตามโครงการไทยนิยม ยั่งยืนของรัฐบาลที่มีจุดมุ่งมั่นอย่างจริงจังในการแก้ไขปัญหายาเสพติด โดยน้อมนําศาสตร์พระราชามาเป็นแนวทางดําเนินงานสู่ความมั่นคง มั่งคั่ง และยั่งยืน ภายใต้กรอบแนวแนวคิดและคําขวัญ“ไทยนิยม ยั่งยืน ร่วมกันแก้ไขปัญหายาเสพติด” จึงขอให้ทุกคนมีปณิธานและความตั้งใจที่แน่วแน่ที่จะทํางานร่วมกันอย่างมีบูรณาการในการแก้ไขและป้องกันปัญหาดังกล่าว เพื่อให้ประชาชนคนไทยและอนุชนคนรุ่นหลังได้อยู่ร่วมกันในสังคมอย่างสงบสุขตลอดไป
อนึ่ง การจัดงานในครั้งนี้ สํานักงานคณะกรรมการป้องกันและปราบปรามยาเสพติด กระทรวงยุติธรรม ร่วมกับ มูลนิธิ พล.ต.อ. เภา สารสิน ได้จัดพิธีมอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด โดยมีวัตถุประสงค์เพื่อยกย่อง เชิดชูเกียรติบุคคลและองค์กร ผู้ปฏิบัติงานที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด รวมทั้งเชิดชูเกียรติผู้เสียชีวิตและสร้างขวัญกําลังใจให้กับผู้ที่ตั้งใจปฏิบัติงานที่ได้รับบาดเจ็บ โดยในปี พ.ศ. 2561 จัดขึ้นเป็นครั้งที่ 25 และมีผู้ได้รับโล่ประกาศเกียรติคุณบุคคลและองค์กร รวมทั้งสิ้น 193 ราย ดังนี้
1. ระดับยอดเยี่ยมในการป้องกันและแก้ไขปัญหายาเสพติด จํานวน5ราย ได้แก่ 1) หม่อมหลวงยุพดี ศิริวรรณ ที่ปรึกษาโครงการและเลขาธิการมูลนิธิTO BE NUMBER ONE 2) พลตํารวจตรี ดาวลอย เหมือนเดช รองผู้บัญชาการตํารวจภูธรภาค 9 ผู้วางแผนและกําหนดRoad Mapในการปฏิบัติงานด้านการป้องกันปราบปรามยาเสพติด 3) พันตํารวจโท ไมตรี บุญมาศ รองผู้กํากับการสืบสวนตํารวจภูธรจังหวัดอํานาจเจริญ ปฏิบัติงานตามแผนสกัดกั้นยาเสพติดตามแนวชายแดน สามารถจับกุมผู้ต้องหาคดียาเสพติดที่สําคัญ 4) มูลนิธิแม่ฟ้าหลวง ในพระบรมราชูปถัมภ์ เป็นองค์กรที่มีผลงานโดดเด่นด้านการพัฒนาทางเลือก โดยการนําศาสตร์พระราชาไปใช้ในการพัฒนาคุณภาพชีวิต ลดพื้นที่ปลูกพืชเสพติด และ 5) โรงเรียนธีรกานท์บ้านโฮ่ง จังหวัดลําพูน ซึ่งนํานโยบายการป้องกันและแก้ไขปัญหายาเสพติดไปดําเนินงานในโรงเรียนได้อย่างมีประสิทธิภาพและประสิทธิผล
สําหรับบุคคลที่ได้รับมอบโล่ประกาศเกียรติคุณ ในระดับยอดเยี่ยมจะได้รับเงินสนับสนุน จํานวน 100,000 บาท จากมูลนิธิ พล.ต.อ. เภา สารสิน เพื่อนําไปใช้ประโยชน์ในการปฏิบัติงานและสนับสนุนงานด้านการป้องกันและแก้ไขปัญหายาเสพติดต่อไป
2. ระดับดีเด่นในการป้องกันและแก้ไขปัญหายาเสพติด บุคคลและองค์กรได้รับการพิจารณาให้เข้ารับโล่ทั้งหมด 164 ราย แบ่งออกเป็น 5 ด้าน ดังนี้ 1) ด้านการพัฒนานโยบายการแก้ไขปัญหายาเสพติดจํานวน 17 ราย 2) ด้านการปราบปรามยาเสพติดจํานวน 34 ราย 3) ด้านการส่งเสริมการแก้ไขปัญหายาเสพติดจํานวน 45 ราย 4) ด้านการบําบัด ฟื้นฟู และพัฒนาผู้ติดยาเสพติดจํานวน 19 ราย และ 5) ด้านการป้องกันยาเสพติดจํานวน 49 ราย
นอกจากนี้ รองนายกรัฐมนตรี ยังได้มอบโล่เชิดชูเกียรติฯ ให้กับทายาทของเจ้าหน้าที่ที่ต้องสูญเสียชีวิตจากการปฏิบัติงานด้านการปราบปรามยาเสพติด จํานวน 3 ราย พร้อมมอบใบประกาศเชิดชูเกียรติผู้ปฏิบัติงานในการป้องกันและแก้ไขปัญหายาเสพติด ซึ่งได้รับบาดเจ็บขณะปฏิบัติหน้าที่ จํานวน 16 ราย รวมทั้ง มอบโล่ขอบคุณผู้ร่วมรณรงค์เนื่องในวันต่อต้านยาเสพติดโลก ประจําปี2561จํานวน 5ราย อีกด้วย
**********************
กลุ่มประชาสัมพันธ์และเผยแพร่ สํานักโฆษก